„Vreau să vă spun că săptămâna asta – și o să vedeți concret acest lucru- vom trimite oficial, din partea Guvernului României, pentru Comisia Europeană, o cerere prin care spunem că dorim să accesăm fonduri de acest tip, urmând să ne mișcăm – dacă pot spune așa – foarte repede, astfel încât să putem să accesăm aceste fonduri. Această informație am primit-o de la Bruxelles, de la oficiali. Eu cred că-i de datoria noastră să putem să facem aceste lucruri. Pentru asta ne-au votat oamenii. V-am spus că e destul de ambițios acest program, iar 22 de miliarde de lei, cât am prevăzut în bugetul de anul ăsta, din atragerea de fonduri europene, e un lucru ambițios față de zero anul trecut. Da? Poate, la unii pare ireal.”